คณะแพทย์ สจล.เปิดตัวสมุนไพรไทยต้านโควิด-19
ที่สถาบันเทคโนโลยีพระจอมเกล้าเจ้าคุณทหารลาดกระบัง (สจล.) เมื่อวันที่ 22 ก.ค. ได้จัดงานแถลงข่าวเปิดตัวนวัตกรรมสมุนไพรไทยต้านโควิด-19 โดย นพ.อนวัช เสริมสวรรค์ รองคณบดีคณะแพทยศาสตร์ สจล. เปิดเผยว่า ประเทศไทยมีสมุนไพรไทยที่รักษาไข้หวัดที่มาจากเชื้อโคโรนา ไวรัสเช่นเดียวกับเชื้อโควิด-19 ได้แก่ ขมิ้นชัน พลูคาว กระชายขาว ซึ่งคณะแพทยศาสตร์ สจล. ร่วมกับภาคเอกชน ทำวิจัยสมุนไพรต้านโควิด-19 ในชื่อแอนตาเวียร์ ใช้เทคโนโลยีการห่อหุ้มสารสำคัญจากสมุนไพรเพื่อกำจัดเชื้อไวรัส และได้รับการรับรองอนุสิทธิบัตรมานานกว่า 3 ปี เป็นเทคโนโลยีที่ได้รับการสนับสนุนจากสำนักการวิจัยแห่งชาติ (วช.) การผลิตสมุนไพรดังกล่าวมีขั้นตอนการสกัดสมุนไพรตามมาตรฐาน ออกมาในรูปแคปซูลที่ละลายในน้ำมันงา เพื่อป้องกันสารในสมุนไพรถูกทำลายในสภาวะแวดล้อมและช่วยในการดูดซึม มีผลในการยับยั้งการเติบโตของเชื้อไวรัส โดยผลิตภัณฑ์ดังกล่าวเป็นอาหารเสริมสุขภาพ ไม่ใช่ยา คาดหวังว่าจะเป็นทางเลือกให้ประชาชนใช้ในการป้องกันโรค ขั้นตอนต่อไปคณะแพทย์ สจล.จะวิจัยเพิ่มเติมเพื่อพัฒนาสมุนไพรอาหารเสริมให้เป็นยาต่อไปด้าน ดร.เกรียงศักดิ์ ขาวเนียม อาจารย์คณะแพทยศาสตร์ สจล. กล่าวว่า เบื้องต้นจะมีการเปิดกว้างให้ประชาชนที่สนใจนำ แอนตาเวียร์ หรือนวัตกรรมสมุนไพรไทยต้านโควิด-19 ข้างต้นไปใช้ แต่ต้องเป็นไปตามความจำเป็น เช่น จำนวนครั้งการเจ็บป่วยในรอบปี และโรคประจำตัว ซึ่งสมุนไพรดังกล่าวไม่เหมาะกับผู้เป็นโรคตับและไต ผู้สนใจติดต่อได้ที่ Line ID : @medigreen และที่สำนักงานบริหารงานวิจัย สจล. โทร. 09-1812-0416.
แถลงข่าวเปิดตัวนวัตกรรมสมุนไพรไทยต้านโควิด-19 โดย นพ.อนวัช เสริมสวรรค์ รองคณบดีคณะแพทยศาสตร์ สจล. เปิดเผยว่า ประเทศไทยมีสมุนไพรไทยที่รักษาไข้หวัดที่มาจากเชื้อโคโรนา ไวรัสเช่นเดียวกับโควิด
โควิด-19,ยารักษาโควิด-19,สมุนไพรไทยต้านโควิด-19,ยาสมุนไพร,สมุนไพรต้านโควิด-19,แอนตาเวียร์,ข่าววันนี้,สุขภาพ